На основу одредаба члана 18. Закона о кинематографиjи („Службени гласник РС”, бр. 99/11, 2/12 и 46/2014), Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе („Службени гласник РС”, бр. 105/2016 и 112/2017 ) и Упутства о додели средстава Филмског центра Србиjе бр. 03-220 од 21.2.2022. године, Филмски центар Србиjе установа културе (у даљем тексту: „Центар“) расписуjе

**JАВНИ КОНКУРС ЗА ФИНАНСИРАЊЕ И СУФИНАНСИРАЊЕ ПРОJЕКАТА У КИНЕМАТОГРАФИJИ ЗА 2024. ГОДИНУ У КАТЕГОРИJИ: СТИМУЛАЦИJА УЧЕСТВОВАЊА ДОМАЋИХ ФИЛМОВА НА ИНОСТРАНИМ ФЕСТИВАЛИМА**

ОПШТЕ ОДРЕДБЕ

Право учешћа на конкурсу имаjу правна лица и предузетници, носиоци ауторских имовинских права домаћих филмских дела коjа су у периоду од 01.07.2023. до 30.06.2024. учествовала или осваjала награде на међународним филмским фестивалима предложеним од стране струковних удружења, а коjи испуњаваjу следеће услове:

- да су уписани у одговараjући регистар Агенциjе за привредне регистре (у даљем тексту: „АПР“) коjи се води за териториjу Републике Србиjе, са регистрованом претежном делатношћу производње кинематографских дела, аудио-визуелних производа и телевизиjског програма или дистрибуциjе кинематографских делатности, аудио-визуелних дела и телевизиjског програма или приказивања кинематографских дела (у даљем тексту: „Продуцент“);

- да им пословни рачуни нису блокирани на дан подношења приjаве на конкурс;

- да немаjу неплаћене обавезе по основу пореза и других jавних давања, на дан подношења приjаве на Конкурс;

- да се не налазе у поступку повраћаjа државне или помоћи мале вредности (де минимис помоћи);

- да нису били привредни субjекти у тешкоћама у смислу прописа о правилима за доделу државне помоћи.

Као доказ испуњења услова наведених у претходном ставу, приликом приjаве на конкурс заинтересовани учесник мора да достави:

- извод са интернет странице Агенциjе за привредне регистре;

- извод са интернет странице Народне банке Србиjе на којем се види да Продуцент ниjе у блокади;

- изjаву: о претходно добиjеним jавним средствима (додељеноj државноj помоћи и додељеноj де минимис помоћи по свим основама у текућоj и претходне две фискалне године), да се не налази у поступку повраћаjа државне или де минимис помоћи и да ниjе био привредни субjект у тешкоћама у смислу прописа о правилима за доделу државне помоћи.

Приjаве са неверодостоjним и нетачним подацима биће одбачене, а њихови подносиоци санкционисани забраном учешћа на jавним конкурсима Центра у траjању до пет година.

Уколико су редитељ, сценариста и продуцент филма коjи конкурише за оваj вид стимулациjе прекинули сарадњу, могуће jе да сваки од њих поднесе приjаву за исти филм, с тим што ће се износ додељених средстава доделити у односу 60:25:15 (редитељ – продуцент – сценариста).

Подносилац у приjави наводи фестивале са комбиноване листе фестивала (у прилогу) коjи се бодуjу за стимулациjу учествовања домаћих филмова на иностраним фестивалима. У обзир ће бити узимане само такмичарске селекциjе и остале редовне официjелне селекциjе фестивала.

Учесници конкурса дужни су да уз приjаву доставе доказ о учествовању на фестивалу и освоjеним наградама (скенирану официjелну потврду или print screen са фестивалског саjта уз обавезно назначен линк за дату интернет страницу).

Средства добиjена по овом конкурсу мораjу бити искоришћена за реализациjу наредног проjекта у периоду од три године.

КРИТЕРИJУМИ ЗА ИЗБОР:

Конкурсна комисиjа ће одлучивати о додели средстава на основу бодовне листе предложене од стране струковних удружења.

ТРАJАЊЕ JАВНОГ КОНКУРСА

Конкурс jе отворен месец дана од дана jавног обjављивања у “Новостима“, односно од 17. октобра до 17. новембра 2024. године.

Приjавни формулар и конкурсна документациjа достављаjу се на српском jезику у електронскоj форми у ПДФ формату на електронску адресу Центра: konkurs2024@fcs.rs

Формулар конкурсне приjаве jе доступан на интернет страници Филмског центра Србиjе (www.fcs.rs).

Неблаговремене и непотпуне приjаве, приjаве коjе нису поднете од овлашћених лица, приjаве коjе нису поднете на прописаном формулару и приjаве коjе нису предмет jавног конкурса неће се разматрати.

ДОНОШЕЊЕ ОДЛУКЕ

Конкурсна комисија у року од 60 дана од затварања конкурса доноси предлог по расписаном јавном конкурсу и доставља га Управном одбору Центра. На основу предлога конкурсне комисије, Управни одбор Центра доноси одлуку о додели средстава за стимулациjу учешћа домаћих филмова на страним фестивалима (у року од 15 дана од доношења предлога комисије).

Са изабраним подносиоцима пријава Центар закључуjе уговоре о стимулациjи учешћа домаћих филмова на страним фестивалима.

Средства по основу овог конкурса Центар додељуjе у складу са правилима за доделу помоћи мале вредности (де минимис помоћи).

ОСТАЛЕ ИНФОРМАЦИJЕ

У овом тексту конкурса садржана су сва правила и услови који ће се примењивати приликом спровођења овог конкурса. На сва питања која нису изричито регулисана одредбама овог конкурса примењиваће се одредбе Закона о кинематографији, Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе и Закона о општем управном поступку.

Подношењем пријаве на конкурс учесници конкурса потврђују да су упознати и да прихватају овде наведене услове расписаног конкурса.

Конкурсна документациjа се не враћа.

Све додатне информациjе и обjашњења од значаjа за спровођење поступка конкурса могу се добити путем телефона броj: 011 2625-131, или путем електронске поште на: konkurs2024@fcs.rs